**VALMIERAS ZAĻĀ SKOLA**

**ATBALSTA KOMANDAS REGLAMENTS**

**1.Vispārīgie noteikumi**

1. Privātās pamatskolas VALMIERAS ZAĻĀ SKOLA (turpmāk - Skolas) atbalsta personāla komanda (turpmāk – Atbalsta komanda) ir speciālistu grupa, kas savas kompetences ietvaros veic pedagoģiskās, psiholoģiskās un sociālās palīdzības koordinēšanu un nodrošināšanu Skolas 1.-9.klašu izglītojamiem, iesaistot viņu vecākus, pedagogus, izglītības iestādes darbiniekus.
2. Atbalsta komanda darbojas saskaņā ar spēkā esošajiem LR normatīvajiem aktiem.

**2.** **Atbalsta komandas darba mērķis un uzdevumi**

1. Darba mērķis ir izglītojamo ar mācīšanās grūtībām un traucējumiem iekļaušana izglītības procesā, iekļaujošas vides veidošana izglītības iestādē, kā arī Skolas darbinieku profesionālās kompetences un vecāku informētības par speciālās izglītības jautājumiem veicināšana.
2. Atbalsta komandas darba uzdevumi:
3. koordinēt izglītojamo pedagoģiskās, psiholoģiskās un sociālās izpētes un korekcijas darbu Skolā;
4. piedalīties izglītojamo individuālo izglītības programmu apguves plānu izstrādē, izvērtēšanā, realizēšanā;
5. sadarboties ar Skolas administrāciju pedagogu profesionālās pilnveides plānošanā, iekļaujošas vides veidošanā;
6. sadarboties ar valsts un pašvaldību institūcijām;
7. veidot informācijas un statistikas datu bāzi, analizēt komandas darba pieredzi, dalīties tajā.

**3. Atbalsta komandas sastāvs**

1. Komandu veido: direktora vietnieks izglītības jomā, psihologs, sociālais pedagogs, skolotājs - logopēds,  speciālais pedagogs.
2. Pieaicinātie speciālisti:  skolas medicīnas māsa, bibliotekārs, pedagogs karjeras konsultants, pedagoga palīgs.

**4.Atbalsta komandas darba organizācija**

1. Atbalsta komandas darbība paredz koordinētu sadarbību starp komandas locekļiem, paredzot iekļaujošas, veselību veicinošas, atbalstu sniedzošas un drošas vides nodrošināšanu skolā.
2. Atbilstoši savām kompetencēm risina problēmsituācijas. Problēmas pieteicējs var būt jebkurš no Atbalsta komandas dalībniekiem, klases audzinātājs, mācību priekšmeta skolotājs, izglītojamais, vecāks/aizbildnis.
3. Atbalsta komandas sanāksmes notiek vienu reizi mēnesī vai pēc vajadzības.
4. Atbalsta komandas sanāksmes tiek protokolētas. Protokoli glabājas pie psihologa.
5. Katrs Atbalsta komandas speciālists veido darba plānu vienam mācību gadam.
6. Katra mācību gada noslēgumā Atbalsta komandas speciālisti sagatavo individuālu darba atskaiti, parakstītu nodod direktora vietniekam izglītības jomā.